Acatistul Maicii Domnului Bucuria tuturor celor necajiti Slava Tie Dumnezeul nostru... Împarate ceresc... Sfinte Dumnezeule... Preasfânta Treime... Tatal nostru... Ca a Ta este împaratia... Miluieste-ne pe noi... Slava... Doamne, miluieste-ne pe noi... Si acum... Usa milostivirii... Aparatoare Doamna, pentru biruinta multumiri, izbavindu-ne din nevoi, aducem tie, Nascatoare de Dumnezeu noi robii tai. Ci, ca ceea ce ai stapânire nebiruita, slobozeste-ne din toate nevoile, ca sa strigam tie: Bucura-te, Mireasa, pururea fecioara! Rugaciune catre Preasfânta Nascatoare de Dumnezeu O, Preasfânta Stapâna, Preacurata Fecioara Nascatoare de Dumnezeu, Maica Domnului Dumnezeului meu Iisus Hristos, cad înaintea ta si ma rog tie, Maicii Împaratului, mai înainte îndreptând catre tine aceasta nevrednica a mea rugaciune, pe care si primind-o Maica Împaratului Aceluia ce împarateste cerul si pamântul, o du la Împaratul împaratilor, Domnul tuturor, la Fiul si Dumnezeul tau, si cere mie iertare de toate pacatele mele. Vietii mele da-i îndreptare si la sfârsitul meu trecere neîngrozita de vrajmasii cei din vazduh; fii mie povatuitoare, sa-mi deschizi dumnezeiasca intrare a Împaratiei si acolo sa ma îndulcesc de dulceata raiului si de veselia acelei cetati înalte, a Ierusalimului de sus cel preafrumos si de frumusetile lui cele nespuse; de stralucirea luminii Treimii celei cu trei straluciri si de dulcele glas al cântarilor îngeresti. Carei slave si bucurii ma fa mostean si partas cu toti sfintii, ca toate le poti ca Maica Împaratului celui atotputernic. Si acum, dar mai ales în acest ceas, ma auzi pe mine, cel ce stau înaintea ta, Stapâna cu totul milostiva. Ia aminte, Doamna Împarateasa, spre mine, care aduc tie cântare de rugaciune asa: Condacul 1 Aparatoare Doamna, pentru biruinta multumiri, izbavindu-ne din vesnica moarte, prin darul Celui ce S-a nascut din tine, Hristos Dumnezeul nostru si prin mijlocirea ta cea de maica înaintea Lui, aducem tie, noi, robii tai. Ci, ca ceea ce ai stapânire nebiruita, izbaveste-ne pe noi robii tai din toate nevoile si suferintele, care strigam tie: Bucura-te, cea plina de dar, Nascatoare de Dumnezeu Fecioara, bucuria tuturor celor necajiti! Icosul 1 Îngerul cel mai înainte statator din cer a fost trimis sa zica tie, Nascatoare de Dumnezeu, bucura-te; vestind, prin Dumnezeiasca întrupare a lui Hristos, bucuria ce avea sa se nasca din tine la toata lumea, care pierea în necazuri. Pentru aceasta si noi cei împovarati cu pacate, nadejde de mântuire prin tine dobândim, pentru care cu umilinta strigam tie: Bucura-te, bunavointa a lui Dumnezeu catre noi cei pacatosi. Bucura-te, tare aparatoare a celor ce se caiesc înaintea lui Dumnezeu pentru pacatele lor. Bucura-te, chemarea lui Adam celui cazut. Bucura-te, izbavirea lacrimilor Evei. Bucura-te, ceea ce ne curatesti de întinaciunea pacatelor. Bucura-te, baie, care speli cugetul nostru. Bucura-te, ceea ce ai nascut pe Izbavitorul, Care în dar curata faradelegile noastre. Bucura-te, cea cu totul minunata, împacarea tuturor catre Dumnezeu. Bucura-te, pod, care cu adevarat ne treci pe noi de la moarte la viata. Bucura-te, ceea ce ai mântuit lumea din potopul pacatului. Bucura-te, scara cereasca, pe care s-a pogorât la noi Domnul. Bucura-te, mijlocitoarea tuturor catre Dumnezeu. Bucura-te, cea plina de dar, Nascatoare de Dumnezeu Fecioara, bucuria tuturor celor necajiti! Condacul al 2-lea Vad izvoare de minuni revarsându-se de la sfânta ta icoana, Nascatoare de Dumnezeu, asupra celor care în genunchi stau si cu credinta se roaga tie, ca tu, fiind buna, esti grabnic ajutatoare tuturor; aparatoarea celor asupriti, nadejdea celor deznadajduiti, mângâierea celor întristati, hranitoarea celor flamânzi; celor goi îmbracaminte, celor feciorelnici curatie, celor straini buna povatuitoare, celor osteniti sprijinitoare, orbilor vedere; celor surzi buna auzire, celor bolnavi grabnica vindecare. Pentru aceasta dupa cuviinta, cu multumire cântam pentru tine lui Dumnezeu: Aliluia! Icosul al 2-lea Pricina cea neînteleasa a chinurilor cumplite, care vin asupra noastra, cautând noi sa o întelegem, catre tine alergam, o, Maica si Fecioara, mângâiere si mântuire cerând. Iar tu, ca ceea ce esti buna, învata-ne pre noi a alege dintr-însele, purtarea de grija, cea cu milostivire a Fiului tau si Dumnezeului nostru Celui bun, spre mântuirea sufletelor noastre si spre curatirea pacatelor noastre cele de multe feluri si cu bucurie strigam tie: Bucura-te, adapostire buna a celor înviforati. Bucura-te, întarire a celor ce slabesc în credinta. Bucura-te, ceea ce esti singura maica a milostivirii. Bucura-te, grabnica ajutatoare a celor ce sunt în nevoi si în necazuri. Bucura-te, ceea ce prin necazuri curatesti pacatele noastre. Bucura-te, ceea ce prin întristari vindeci neputintele noastre cele sufletesti si trupesti. Bucura-te, ceea ce ne înveti pe noi a nu iubi bunatatile acestei lumi desarte si trecatoare. Bucura-te, ceea ce ridici mintea noastra din lumea cea desarta, la cele mai presus de lume. Bucura-te, ceea ce ne tragi pe noi de la dragostea pamânteasca, catre dragostea lui Dumnezeu cea cereasca. Bucura-te, ceea ce, chiar si în suferintele noastre, ne dai noua mângâiere si viata plina de dar. Bucura-te, fagaduinta bunatatilor celor ceresti. Bucura-te, mijlocitoarea bucuriei celei vesnice. Bucura-te, cea plina de dar, Nascatoare de Dumnezeu Fecioara, bucuria tuturor celor necajiti! Condacul al 3-lea Cu putere de sus ma întareste Stapâna preabuna, pe mine robul tau care sunt neputincios sufleteste si trupeste si ma învredniceste de cercetarea si de purtarea ta de grija, alungând negura mâhnirii si a întristarii de care sunt cuprins, ca prin tine, fiind mântuit, pururea sa cânt lui Dumnezeu: Aliluia! Icosul al 3-lea Având nespusa bogatie de milostivire, tuturor celor necajiti le întinzi mâna de ajutor, tamaduind neputintele, vindecând bolile si patimile. Pentru aceasta, Stapâna preabuna, nu trece cu vederea pe robii tai, care zac pe patul durerii si striga tie: Bucura-te, comoara de mult pret al milei tale. Bucura-te, ceea ce esti nadejdea celor deznadajduiti. Bucura-te, tamaduirea trupurilor noastre. Bucura-te, puternica ajutatoare a celor neputinciosi. Bucura-te, aparatoare si întarire a celor ce slabesc în credinta. Bucura-te, ceea ce mânia lui Dumnezeu, cu rugaciunile tale, degrab o potolesti. Bucura-te, ceea ce, cu puterea rugaciunilor tale, patimile noastre le potolesti. Bucura-te, vedere a orbilor si auzire a surzilor. Bucura-te, umblare a schiopilor si vorbire a mutilor. Bucura-te, vindecare prin credinta a celor bolnavi. Bucura-te, ca prin tine, dupa masura credintei, se dau vindecarile. Bucura-te, cea plina de dar, Nascatoare de Dumnezeu Fecioara, bucuria tuturor celor necajiti! Condacul al 4-lea De felurite necazuri, de ispite si de nevoi sunt cuprinsi robii tai, ale caror greutati nu le mai pot rabda; dar tu, fiind Maica milostiva a Mântuitorului si Dumnezeului nostru, ridica mâinile tale catre Fiul tau, rugându-L sa caute spre întristarea inimii robilor tai si din adâncul deznadejdii sa ne ridice pe noi, care cu credinta cântam Lui: Aliluia! Icosul al 4-lea Auzind Preasfânta Fecioara si Maica cele spuse mai înainte de Dreptul Simion, ca "prin însuti sufletul tau va patrunde sabia", ai pazit aceste cuvinte întru inima ta, stiind ca bucuria de maica pentru fiu este împletita cu multe necazuri în lumea aceasta. De aceea tu, ca ceea ce sti necazul si suferinta întru toate, cunosti si întristarea noastra; si ca ceea ce esti singura Maica a tuturor, auzi-ne si pe noi care cu credinta strigam tie: Bucura-te, ceea ce ai nascut lumii bucurie, pe Hristos Mântuitorul nostru. Bucura-te, ceea ce izbavesti lumea din necazuri cu mijlocirile tale. Bucura-te, ceea ce ai rabdat ocarile si clevetirile asupra Fiului tau. Bucura-te, ceea ce, cu patimile Lui, dimpreuna ai patimit. Bucura-te, mângâierea maicilor celor întristate. Bucura-te, ceea ce ne pazesti, cu darul Fiului tau. Bucura-te, a noastra grabnica ajutatoare întru toate nevoile. Bucura-te, îndreptarea si povatuitoarea celor rataciti. Bucura-te, hrana si pazitoarea pruncilor. Bucura-te, povatuitoarea tinerilor. Bucura-te, Maica celor sarmani. Bucura-te, sprijinul si mângâierea vaduvelor. Bucura-te, cea plina de dar, Nascatoare de Dumnezeu Fecioara, bucuria tuturor celor necajiti! Condacul al 5-lea Vazând sângele cel dumnezeiesc al Fiului tau varsându-se pe cruce pentru mântuirea noastra, ca o sluga a Domnului, cu smerenie plecându-te voii Tatalui Care este în ceruri, ne-ai aratat noua chipul patimirii si al rabdarii, ca si noi când suntem în cuptorul ispitelor si al nevoilor, cu smerenie sa ne rugam lui Dumnezeu, cântând: Aliluia! Icosul al 5-lea Vazându-te pe tine Fiul tau si Dumnezeul nostru stând lânga Cruce cu ucenicul Lui cel iubit si cu inima sfâsiata de durere si suferind asemenea Lui, a zis: "Femeie, iata fiul tau" si ucenicului: "Iata mama ta", facându-ti tie fii pe toti cei ce cred în El. Noi ca niste partasi ai necazurilor si ai patimilor Fiului tau, spre tine, mijlocitoare Maica, toata nadejdea având-o, cu credinta strigam tie: Bucura-te, Maica neamului crestinesc. Bucura-te, ceea ce ai împreunat pe Dumnezeu cu oamenii. Bucura-te, ceea ce ai adus Domnului pe cei credinciosi. Bucura-te, Mieluseaua, care ai nascut pe Mielul cel ce a ridicat pacatele lumii. Bucura-te, vas, care ne scoti noua bucurie din izvorul nemuririi. Bucura-te, rugatoarea pentru mântuirea celor pacatosi. Bucura-te, scularea celor cazuti în pacate. Bucura-te, ceea ce esti vindecarea tuturor neputinciosilor. Bucura-te, ca esti cautarea celor pierduti. Bucura-te, bucuria cea fara de veste a pacatosilor. Bucura-te, potolirea a toata întristarea. Bucura-te, cea plina de dar, Nascatoare de Dumnezeu Fecioara, bucuria tuturor celor necajiti! Condacul al 6-lea Propovaduiesc milele tale, Maica lui Dumnezeu, toate marginile lumii, caci cu cinstitul tau acoperamânt acoperi pe tot neamul crestinesc; pentru care totdeauna te rogi lui Hristos Mântuitorul lumii, si izbavesti din toate nevoile pe robii tai, cei tematori de Dumnezeu, care cu credinta cânta lui Dumnezeu: Aliluia! Icosul al 6-lea Stralucind darul cu raze luminoase de la sfânta icoana ta, Maica lui Dumnezeu, noi cu credinta plecam genunchii înaintea ei, si cu lacrimi ne rugam tie: alunga norul ispitelor ce vin asupra robilor tai, si cu bucurie sa strigam tie: Bucura-te, ceea ce duci rugaciunile credinciosilor Fiului tau si Dumnezeului nostru. Bucura-te, ceea ce stai înaintea scaunului Dumnezeirii si te rogi pentru noi. Bucura-te, mijlocitoare între Dumnezeu si om, care ne izbavesti pe noi din nevoi. Bucura-te, aparatoarea neamului crestinesc, de la Dumnezeu daruita noua. Bucura-te, pom înfrumusetat, cu care se acopar multi. Bucura-te, pom cu luminoasa roada, din care se hranesc credinciosii. Bucura-te, acoperamântul lumii, cel mai lat decât norii. Bucura-te, pamântul fagaduintei din care ne izvorasc toate bunatatile ceresti si pamântesti. Bucura-te, soare luminos, care neîncetat luminezi pe cei credinciosi. Bucura-te, stâlp de foc, care povatuiesti pe cei alesi catre cereasca Împaratie. Bucura-te, brazda, care cresti multimea îndurarilor. Bucura-te, ceea ce ne daruiesti toate bunatatile. Bucura-te, cea plina de dar, Nascatoare de Dumnezeu Fecioara, bucuria tuturor celor necajiti! Condacul al 7-lea Vrând sa arati izvoare de minuni de la sfânta icoana ta, bucuria tuturor celor necajiti, ai poruncit, Stapâna, bolnavei Eftimia sa savârseasca înaintea sfintei tale icoane cântari de rugaciune; si primind vindecare sa vesteasca tuturor milele tale, pe care le-ai daruit prin sfânta ta icoana, pentru ca sa nu fie tainuit izvorul vindecarilor ce le dai în dar, tuturor celor ce au nevoie de ele. Pentru aceasta si noi nu tainuim minunile si facerile tale de bine catre noi robii tai, ci cu multumire, preaslavim pe Dumnezeu si cântam lui: Aliluia! Icosul al 7-lea Scaldatoarea Siloamului vindeca bolile, însa mai presus s-a aratat, Preasfânta Stapâna, biserica ta, în care ne închinam icoanei tale celei facatoare de minuni. Fiindca aceasta, nu numai odata într-un an, si nu numai cei ce intra mai întâi dobândesc sanatate, ci de-a pururea vindeca toata rana sufleteasca si trupeasca a celor ce, cu buna credinta si cu dragoste vin catre tine. Pentru aceasta strigam tie: Bucura-te, scaldatoare, în care se afunda toate durerile noastre cele sufletesti si trupesti. Bucura-te, pahar, cu care se primeste bucuria si mântuirea. Bucura-te, piatra, care ai adapat pe cei însetati de viata. Bucura-te, lemn, care îndulcesti apele cele amare ale marii lumesti. Bucura-te, izvor nesecat al apei celei datatoare de viata. Bucura-te, ceea ce îndulcesti necazurile noastre cele amare. Bucura-te, baie, care speli întinaciunea pacatului. Bucura-te, potolirea întristarilor noastre. Bucura-te, vindecarea bolilor noastre. Bucura-te, ceea ce ne izbavesti din nevoi. Bucura-te, ceea ce calci puterea demonilor. Bucura-te, ceea ce rusinezi pe vrajmasii nostri. Bucura-te, cea plina de dar, Nascatoare de Dumnezeu, Fecioara, bucuria tuturor celor necajiti! Condacul al 8-lea Nemernici si straini de credinta crestineasca sunt acei care nu se închina chipului tau, celui întru tot sfânt, caci tu, Stapâna, ca o Maica a Unuia din Sfânta Treime, ai trimis darul facerii de minuni asupra sfintei tale icoane. Pentru aceasta, pe cei care sunt chinuiti de duhurile cele necurate si se închina cu credinta sfintei tale icoane, îi vindeci si sanatosi îi faci pe ei. Pe toti cei bolnavi sufleteste si trupeste care se roaga tie, îi tamaduiesti si cele de folos pentru dânsii le rânduiesti. Pentru aceste multe ale tale faceri de bine, cu multumire strigam lui Dumnezeu: Aliluia! Icosul al 8-lea Toata viata noastra pe pamânt, este plina de durere si de întristare. Sufletul, bolnav de pacate, trupul de dureri se chinuieste, pentru ca mânia lui Dumnezeu pentru pacatele noastre ne pedepseste. Catre tine dar alergam, Maica lui Dumnezeu, si înaintea preacinstitei tale icoane cazând, ne rugam: Umple de bucurie si de veselie inima noastra cea întristata si cu bucurie sa strigam tie: Bucura-te, povatuitoarea care ne duci pe noi în patria cereasca. Bucura-te, Împarateasa cerului si a pamântului, cere ne deschizi noua usile raiului. Bucura-te, cea preamilostiva, care ne miluiesti pe noi. Bucura-te, chivernisitoarea casei, care bine rânduiesti viata noastra. Bucura-te, cea preafericita, care de prooroci ai fost vestita. Bucura-te, fericit pântece, care ai nascut pe Fiul lui Dumnezeu. Bucura-te, rugul cel nears. Bucura-te, zid nestricat. Bucura-te, izvor purtator de viata. Bucura-te, floarea cea pururea nevestejita. Bucura-te, îmblânzirea inimilor celor rai. Bucura-te, neîncetata bucurie a credinciosilor. Bucura-te, cea plina de dar, Nascatoare de Dumnezeu Fecioara, bucuria tuturor celor necajiti! Condacul al 9-lea Toata dulceata cea lumeasca în lumea aceasta este amestecata cu întristare. Marirea si bogatia trec. Frumusetea si sanatatea se vestejesc. Prietenii cei de aproape se rapesc de moarte. Îndulceste dar, necazurile robilor tai, Pricinuitoarea bunatatilor si bucuria ta cea nestricata dane-o noua celor ce strigam lui Dumnezeu: Aliluia! Icosul al 9-lea Ritorii cei mult vorbitori nu se pricep cu ce cuvinte sa mângâie pe cei necajiti. Ci tu singura, Stapâna, daruieste inimii noastre mângâiere, cu razele darului tau. Alunga norul necazurilor noastre si negura mâhnirii ca sa strigam tie: Bucura-te, ca esti nadejde de bucurie pentru toti crestinii. Bucura-te, bucuria si împacarea lumii. Bucura-te, datatoarea bunatatilor ceresti si pamântesti. Bucura-te, nadejdea mântuirii noastre. Bucura-te, corabia celor ce vor sa se mântuiasca. Bucura-te, limanul celor ce înoata pe marea vietii acesteia. Bucura-te, singura pazitoare a celor ce dupa Dumnezeu spre tine nadajduiesc. Bucura-te, îmbracamintea celor goi de îndrazneala pentru multimea pacatelor. Bucura-te, pazitoarea si întarirea tuturor. Bucura-te, ocrotitoare si sfânta adapostire a tuturor credinciosilor. Bucura-te, ajutatoarea tuturor celor ce cu credinta se roaga tie. Bucura-te, luminoasa constiinta a darului. Bucura-te, cea plina de dar, Nascatoare de Dumnezeu fecioara, bucuria tuturor celor necajiti! Condacul al 10-lea Domnul Cel iubitor de oameni, vrând sa mântuiasca lumea din chinul vesnic si din neîncetata suferinta S-a salasluit în pântecele tau cel pururea fecioresc si pe tine, Maica Sa, te-a daruit celor pieritori spre ajutor, spre acoperamânt si aparare, ca sa fii celor mâhniti mângâiere, celor necajiti bucurie, celor deznadajduiti nadejde, ceea ce ne izbavesti de chinul cel vesnic, prin mijlocirea ta si catre vesnica ta veselie aduci pe toti care cu credinta striga Fiului tau si Dumnezeului nostru: Aliluia! Icosul al 10-lea Zid esti fecioarelor, Nascatoare de Dumnezeu si tuturor celor ce alearga catre acoperamântul tau. Pentru aceasta ne rugam tie. Apara, acopera si pazeste pe toti cei saraci si fara de ajutor si izbaveste din ispite, din necazuri si din nevoi pe cei care cu credinta striga tie: Bucura-te, stâlpul fecioriei. Bucura-te, vas ales al curatiei si al întregii feciorii. Bucura-te, cununa cea marita a celor care cu nevointa se lupta împotriva poftelor. Bucura-te, ceea ce dai vesnica bucurie celor ce se ostenesc în viata calugareasca. Bucura-te, ceea ce ne izbavesti de vapaia patimilor. Bucura-te, ceea ce gonesti negura ispitelor. Bucura-te, povatuitoarea întregii feciorii. Bucura-te, sprijinitoarea curatiei. Bucura-te, îndreptarea oamenilor. Bucura-te, cea prin care din cadere ne-am sculat. Bucura-te, întarirea cea tare a credintei. Bucura-te, tamâia cea placuta a rugaciunii. Bucura-te, cea plina de dar, Nascatoare de Dumnezeu fecioara, bucuria celor necajiti. Condacul al 11-lea Cântarea cea cu totul de umilinta aducem tie, noi robii tai, Nascatoare de Dumnezeu, aparatoarea cea atotputernica a neamului crestinesc. potoleste bolile robilor tai celor ce suspina. Îmblânzeste mânia lui Dumnezeu care cu dreptate vine asupra noastra pentru pacatele noastre. Izbaveste-ne din toate necazurile pe noi, robii tai, care strigam pentru tine lui Dumnezeu: Aliluia! Icosul al 11-lea Faclie primitoare de lumina din carbunele darului lui Dumnezeu aprinsa s-a aratat noua preacinstita icoana ta, Stapâna, spre sfintirea si mângâierea noastra. Iar noi, cu dragoste cinstind-o si cu credinta îngenunchind înaintea ei strigam tie: Bucura-te, ceea ce cu puternica ta aparare din toate nevoile ne scoti pe noi. Bucura-te, ceea ce din foamete sufleteasca si trupeasca ne izbavesti pe noi. Bucura-te, ceea ce cu rugaciunile tale stingi focul patimilor noastre. Bucura-te, ceea ce ne scapi pe noi de moartea cea vesnica. Bucura-te, tare ajutatoare în razboaie. Bucura-te, ceea ce ne acoperi pe noi de navalirea altor neamuri. Bucura-te, ceea ce ne izbavesti de razboiul cel dintre noi. Bucura-te, ceea ce pazesti pe cei ce calatoresc pe pamânt si pe ape. Bucura-te, ceea ce izbavesti pe cei robiti. Bucura-te, grabnica izbavire de îngrozirea lui Dumnezeu care cu dreptate vine asupra noastra. Bucura-te, cea plina de dar, Nascatoare de Dumnezeu Fecioara, bucuria tuturor celor necajiti. Condacul al 12-lea Zalog din darurile tale voind sa dai neamului crestinesc icoana ta cea facatoare de minuni, ai daruit-o noua, Maica lui Dumnezeu, de la care celor ce vin cu credinta, izvoare de minuni se revarsa; neputintele se vindeca si necazurile se potolesc. Pentru aceasta cu bucurie strigam pentru tine lui Dumnezeu: Aliluia! Icosul al 12-lea Cântând milele si minunile tale, Nascatoare de Dumnezeu Fecioara, toti te laudam ca pe o tare statatoare a noastra si cu umilinta venim la tine ceea ce te rogi pentru noi. Si cerem ca sa înalti mâinile catre Fiul tau rugându-l ca pururea în viata aceasta si dupa moartea noastra sa nu se departeze milostivirea Lui de la noi, cei ce strigam tie: Bucura-te, nadejdea noastra în viata aceasta si dupa moartea noastra. Bucura-te, ceea ce rânduiesti sfârsit dulce si cu pace din viata aceasta tuturor celor ce nadajduiesc spre tine. Bucura-te, ceea ce esti nadejdea si apararea noastra în ziua judecatii. Bucura-te, îmblânzirea Dreptului Judecator. Bucura-te, ceea ce ne izbavesti din gheena cea vesnica. Bucura-te, nadejdea de mântuire a tuturor. Bucura-te, cheia împaratiei lui Hristos. Bucura-te, usa raiului. Bucura-te, pod care duci la ceruri. Bucura-te, adapostire si buna aparare a tuturor pacatosilor care se caiesc de pacatele lor. Bucura-te, bucuria îngerilor. Bucura-te, marirea si mângâierea tuturor dreptilor. Bucura-te, cea plina de dar, Nascatoare de Dumnezeu Fecioara, bucuria tuturor celor necajiti. Condacul al 13-lea O, întru tot laudata, de Dumnezeu Nascatoare, ceea ce spre bucuria cerului si a pamântului ai nascut pe Împaratul Hristos, Dumnezeul nostru, auzi glasul smeritilor robilor tai. Primeste aceasta putina rugaciune a noastra si ne izbaveste pe noi din toate nevoile. Vindeca neputintele noastre cele sufletesti si trupesti. Alunga de la noi toata rautatea si întristarea. Daruieste-ne sanatate si cu rugaciunile tale ne izbaveste din munca cea vesnica pe cei ce cântam pentru tine lui Dumnezeu: Aliluia! Acest condac se zice de trei ori. Apoi se citeste iarasi Icosul întâi: Îngerul cel mai întâi... si Condacul întâi: Aparatoare Doamna... si se face otpustul. Iar apoi se citeste aceasta: Rugaciune O, Preasfânta Stapână de Dumnezeu Nascatoare, ceea ce esti mai presus decât heruvimii si mai cinstita decât serafimii, Fecioara de Dumnezeu aleasa, bucuria tuturor celor necajiti; dane mângâiere si noua celor ce suntem în necazuri ca afara de tine alta scapare si ajutor nu avem. Tu singura esti mijlocitoarea bucuriei noastre si ca Maica lui Dumnezeu si Maica milostivirii, stând înaintea prestolului Preasfintei Treimi, poti sa ne ajuti noua. Ca nimeni din cei ce se roaga tie cu credinta nu este rusinat. Auzi-ne si acum în ziua necazului nostru pe noi cei ce cadem înaintea icoanei tale si cu lacrimi ne rugam tie. Alunga de la noi toate necazurile si nevoile ce vin asupra noastra, întru aceasta vremelnica viata si prin atotputernica ta mijlocire nu ne lipsi pe noi nici de vesnica si nesfârsita bucurie întru împaratia Fiului tau si Dumnezeului nostru. Amin. Împarateasa mea cea preabuna, nadejdea mea, Nascatoare de Dumnezeu, prietena sarmanilor, folositoarea celor neputinciosi si ocrotirea celor necajiti; vezi nevoia si necazul meu. Ajutama ca sunt neputincios, hraneste-ma ca pe un strain. Stii nevoia mea, usureaza-ma de ea precum voiesti caci nu am alt ajutor afara de tine, nici alta folositoare grabnica, nici alta buna mângâiere decât numai pe tine, o, Maica a lui Dumnezeu, ca sa ma pazesti si sa ma acoperi în vecii vecilor. Amin. 